钦定古今图书集成/理学汇编/文学典/第093卷 > 陈桱
## 钦定古今图书集成/理学汇编/文学典/第093卷 > 陈桱

按《宁波府志》：“桱字子经，奉化人，后徙姑苏，秘书监著
之孙也。父泌，元饶州教授，表章家学，训释惟谨。桱自
束发受书，即思弘前人之业，乃为笔记二百卷。又上
论盘古逮于高辛，会于有宋，比事较义，尊正统以定
大分，纪年则本司马《补遗》，书法则仿文公《纲目》，名曰
《通鉴续编》，至今行于世。洪武初，官翰林学士，坐事被”
诛。